د افغانستان کرنې، اوبولګولو او مالدارۍ وزارت د کرنې او مالدارۍ مرستیال صدراعظم عثماني، د بلاروس کرنې او خوړو وزارت مرستیال شاهویکا وادزیم ویکتوریچ سره لېدنه کړي. 

په دې ناسته کې دواړو خواوو د کرنې په بېلابېلو برخو کې د دوه اړخیزو همکاریو او د دواړو هېوادونو د متخصصینو د ګډې کاري ډلې جوړولو په اړه خبرې کړي.

صدراعظم عثماني د مالدارۍ پراختیا، د لبنیاتو تولید زیاتوالی، د کرنې میکانیزه کول، د نوو اوبو لګولو لارو چارو دودول، د اوبو لګولو کانالونو جوړول، عصري کرنه، سړوخونو، د کرنیزو محصولاتو پروسس او بسته بندي، کیمیاوي سرې او د غنمو اصلاح شویو تخمونه د افغانستان اړتیاوې یادې کړي او له بلاروسه یې په دې برخو کې د همکاریو غوښتنه کړي.
#خبریک